CELEX: 62010CN0101
Language: et
Date: 2010-02-23 00:00:00
Title: Kohtuasi C-101/10: Eelotsusetaotlus, mille esitas Oberste Berufungs- und Disziplinarkommission (Austria) 23. veebruaril 2010 — Gentcho Pavlov ja Gregor Famira versus Ausschuss der Rechtsanwaltskammer Wien

22.5.2010   
            
            
               ET
            
            
               Euroopa Liidu Teataja
            
            
               C 134/18
            
         Eelotsusetaotlus, mille esitas Oberste Berufungs- und Disziplinarkommission (Austria) 23. veebruaril 2010 — Gentcho Pavlov ja Gregor Famira versus Ausschuss der Rechtsanwaltskammer Wien
   (Kohtuasi C-101/10)
   2010/C 134/28
   Kohtumenetluse keel: saksa
   
      Eelotsusetaotluse esitanud kohus
   
   Oberste Berufungs- und Disziplinarkommission
   
      Põhikohtuasja pooled
   
   
      Kaebuse esitajad: Gentcho Pavlov ja Gregor Famira
   
      Vastustaja: Ausschuss der Rechtsanwaltskammer Wien
   
      Eelotsuse küsimused
   
   
               1)
            
            
               Kas Euroopa lepingu assotsiatsiooni loomiseks ühelt poolt Euroopa ühenduste ja selle liikmesriikide ning teiselt poolt Bulgaaria Vabariigi vahel (1) artikli 38 lõige 1 oli ajavahemikul 2. jaanuarist 2004 kuni 31. detsembrini 2006 vahetult kohaldatav menetluses, mille ese oli Bulgaaria kodaniku kandmine advokaadikandidaatide nimekirja?
               Juhul kui esimesele küsimusele tuleb vastata jaatavalt:
            
         
               2)
            
            
               Kas Euroopa lepingu assotsiatsiooni loomiseks ühelt poolt Euroopa ühenduste ja selle liikmesriikide ning teiselt poolt Bulgaaria Vabariigi vahel artikli 38 lõikega 1 oli vastuolus kohaldada Austria Rechtsanwaltsordnung’i (Austria advokatuuriseadus) § 30 lõikeid 1 ja 5, mille kohaselt on nimekirja kandmise tingimuseks muu hulgas Austria või sellega samaväärse kodakondsuse tõendamine, 2. jaanuaril 2004 esitatud taotlusele kanda Austria advokaadi juures ametis olev Bulgaaria kodanik Austria advokaadikandidaatide nimekirja ja anda talle vastavalt Austria Rechtsanwaltsordnungi § 15 lõikele 3 esindusõiguse tunnistus, ja jätta taotlus olenemata muude tingimuste täidetusest ja Austrias alalise elamisloa ja tööloa olemasolust rahuldamata üksnes nõutud kodakondsuse puudumise tõttu?
            
         
      (1)  EÜT 1994 L 358, lk 3; ELT eriväljaanne 11/59, lk 201.